**Vysvetlenie č. 1**

Otázky:

1) V návrhu Rámcovej zmluvy ..... na vyhotovenie znaleckého posudku je v Čl.3. PREDMET ZMLUVY uvedené, že predmetom Zmluvy je záväzok Zhotoviteľa riadne vykonať a dodať dielo – znalecký posudok v nasledovnom rozsahu:

a) znalecký posudok na stanovenie všeobecnej hodnoty majetku za účelom predaja, kúpy –

pozemok o výmere do 500 m2 vrátane – predmetom znaleckého posudku je teda stanovenie

všeobecnej hodnoty majetku len jedného pozemku o výmere do 500 m2 vrátane ?

b) znalecký posudok na stanovenie všeobecnej hodnoty majetku za účelom predaja, kúpy –

pozemok o výmere nad 500 m2 - predmetom znaleckého posudku je teda stanovenie všeobecnej hodnoty majetku len jedného pozemku o výmere nad 500 m2 ?

c) znalecký posudok na stanovenie všeobecnej hodnoty majetku za účelom predaja, kúpy – stavba o výmere do 100 m2 zastavanej plochy vrátane - predmetom znaleckého posudku je teda stanovenie všeobecnej hodnoty majetku len jednej stavby o výmere do 100 m2 zastavanej plochy vrátane ?

d) znalecký posudok na stanovenie všeobecnej hodnoty majetku za účelom predaja, kúpy – stavba o výmere nad 100 m2 zastavanej plochy - predmetom znaleckého posudku je teda stanovenie všeobecnej hodnoty majetku len jednej stavby o výmere nad 100 m2 zastavanej plochy?

e) znalecký posudok na stanovenie výšky nájomného – pozemok o výmere do 500 m2 vrátane - predmetom znaleckého posudku je teda stanovenie výšky nájomného len jedného pozemku

o výmere do 500 m2 vrátane ?

f) znalecký posudok na stanovenie výšky nájomného – pozemok o výmere nad 500 m2

- predmetom znaleckého posudku je teda stanovenie výšky nájomného len jedného pozemku o výmere nad 500 m2 ?

g) znalecký posudok na stanovenie výšky nájomného – stavba o výmere do 100 m2 zastavanej plochy vrátane - predmetom znaleckého posudku je teda stanovenie výšky nájomného len jednej stavby o výmere do 100 m2 zastavanej plochy vrátane ?

h) znalecký posudok na stanovenie výšky nájomného – stavba o výmere nad 100 m2 zastavanej plochy - predmetom znaleckého posudku je teda stanovenie výšky nájomného len jednej stavby o výmere do 100 m2 zastavanej plochy ?

i) znalecký posudok na určenie jednorazovej odplaty za vecné bremeno - v rozsahu do 500 m2

vrátane - predmetom znaleckého posudku je teda určenie jednorazovej odplaty za vecné bremeno len jedného pozemku o výmere do 500 m2 vrátane ?

j) znalecký posudok na určenie jednorazovej odplaty za vecné bremeno - v rozsahu nad 500 m2 - predmetom znaleckého posudku je teda určenie jednorazovej odplaty za vecné bremeno len jedného pozemku o výmere nad 500 m2 ?

**Áno, jedná sa o jeden znalecký posudok, ktorý bude zadaný na základe objednávky zhotoviteľa. Ale to neznamená, že tých znaleckých posudkov nebude na konkrétny prípad viac (príklad: objednávateľ zadá objednávku na znalecký posudok na pozemok o výmere do 500 m2 vrátane, ten sa vypracuje ale môže zas neskôr zadať rovnakú objednávku na iný pozemok o výmere do 500 m2 vrátane). Vždy to bude záležať od potreby objednávateľa, preto je objednávanie na základe konkrétnej objednávky ku konkrétnemu prípadu.**

2) V návrhu Rámcovej zmluvy ..... na vyhotovenie znaleckého posudku je v bode 5.3 Čl.5. SPÔSOB VYKONÁVANIA DIELA uvedené:

Objednávateľ sa zaväzuje, že počas spracovania predmetu tejto zmluvy poskytne

zhotoviteľovi súčinnosť v nevyhnutnom rozsahu, spočívajúcu ...

Podľa bodu 8.b) §2 Zákona 382/2004 o znalcoch, tlmočníkoch a prekladateľoch a o zmene

a doplnení niektorých zákonov v platnom znení je Znalec pri výkone svojej činnosti pre súd alebo iný orgán verejnej moci oprávnený od každého požadovať súčinnosť; ... Zákon neupravuje rozsah poskytovanej súčinnosti pre znalca, teda táto súčinnosť nie je zákonom limitovaná a obmedzovaná. Na základe vyššie uvedeného žiadam obstarávateľa o vypustenie spojenia „v nevyhnutnom rozsahu“ vo vyššie citovanej vete bodu 5.3. Čl.5.

**V zmluve je uvedené v nevyhnutnom rozsahu aby nenastala situácia, že znalec bude žiadať až neprimerane rozsiahlu súčinnosť od objednávateľa. V § 2 ods. 8 písm. b) zákona č. 382/2004 je uvedené: „Znalec, tlmočník alebo prekladateľ b) je pri výkone svojej činnosti pre súd alebo iný orgán verejnej moci oprávnený od každého požadovať súčinnosť; každý je povinný poskytnúť mu požadovanú súčinnosť v rozsahu podľa osobitných predpisov“, osobitným predpisom je potom možné rozumieť napr. civilný sporový poriadok, kde je v § 210 uvedená súčinnosť osôb pri vypracovaní ZP: „Strane, prípadne aj inej osobe môže súd uložiť, aby sa dostavila k znalcovi, predložila mu potrebné veci, podala mu potrebné vysvetlenia, podrobila sa lekárskemu vyšetreniu, prípadne krvnej skúške, alebo aby niečo vykonala, alebo znášala, ak je to na účely znaleckého dokazovania potrebné.......“.**

**Chceme Vás uistiť, že budeme poskytovať súčinnosť v zmysle zákona.**

3) V návrhu Rámcovej zmluvy ..... na vyhotovenie znaleckého posudku je v bode 6.1 Čl.6. MIESTO PLNENIA uvedené:

Dielo bude vykonávané v meste Žilina a prímestských častiach mesta Žilina ...

Nemal obstarávateľ na mysli mestské časti mesta Žilina namiesto prímestské ? Ak nie,

žiadam obstarávateľa o presnú špecifikáciu prímestských časti mesta Žilina.

**Áno, v konečnom znení Rámcovej zmluvy, ktorá bude predmetom podpisu s víťazným uchádzačom, bude všade tak kde je uvedené slovné spojenie „prímestských časti mesta Žilina“ nahradené slovným spojením „mestských časti mesta Žilina“.**

4) V návrhu Rámcovej zmluvy ..... na vyhotovenie znaleckého posudku je v bode 8.9 Čl.8. CENA A PLATOBNÉ PODMIENKY uvedené:

... je objednávateľ povinný zaplatiť zhotoviteľovi úrok z omeškania vo výške 0,05% z

fakturovanej sumy za každý deň omeškania.

V bode 8.10 Čl.8. CENA A PLATOBNÉ PODMIENKY uvedené:

... objednávateľ má právo na zmluvnú pokutu z omeškania vo výške 1% z dohodnutej ceny

podľa čl. 8 ods. 8.1 tejto zmluvy a to za každý deň omeškania.

Zmluvné pokuty uvedené v bode 8.9 a v bode 8.10 nie sú vzájomne vyvážené, zjavne sú bez

objektívneho dôvodu nastavené v prospech objednávateľa. Navrhujem obstarávateľovi úpravu

zmluvných pokút tak, aby boli vzájomne proporčné a nezvýhodňovali ani neškodili ani jednej zo zmluvných strán.

**Uvedená podmienka stanovená verejným obstarávateľa nebude predmetom zmeny.**

**Verejný obstarávateľ zároveň oznamuje, že lehota na predkladanie ponúk sa upravuje:**

**Pôvodná lehota : 27.04.2021 12:00**

**Nová lehota : 29.04.2021 12:00**

V Žiline 26.04.2021

 Ing. Roman Osika

odbor právny, majetkový a verejného obstarávania